जब उसका पहला जन्मदिन आया मैं बहुत खुश था और बड़े धूमधाम से उसे मनाना चाहता था। पर जिंदगी एक दिन पहले बोली की कल का क्या प्रोग्राम है। मैं इसके पहले की उसे विस्तार से सुनाता वह कहने लगी कितना खर्च करोगे यह बताओ। मुझे बड़ा गुस्सा आया। पर वो जिद पर अड़ गई। वो जिद्दी बहुत थी। इसलिए मुझे बताना पड़ा। वह बोली ठीक है इतने पैसे कल मेरे हाथ में दे देना मैं जन्मदिन मनाऊंगी पर किसी अनाथालय में। हजार बार मना करने पर भी वह नहीं मानी उसके बाद उसने अपना हर जन्मदिन शहर के अलग-अलग अनाथालयों में मनाया। शादी के कुछ सालों बाद उसकी बुआ ने बताया कि ज़िंदग़ी के पैदाइश के समय है उसकी मां की मृत्यु हो गई थी पिता ने दूसरी शादी कर अलग घर बसा लिया।ज़िंदग़ी दादी के घर में पली-बढ़ी। तब मुझे पता चला अनाथों के प्रति उसके लगाव की वजह। मेरे नजर में उसका सम्मान और बढ़ गया।